CELEX: 62021TN0166
Language: bg
Date: 2021-03-29 00:00:00
Title: Дело T-166/21: Жалба, подадена на 29 март 2021 г. — Autorità di sistema portuale del Mare Ligure occidentale и др./Комисия

17.5.2021   
            
            
               BG
            
            
               Официален вестник на Европейския съюз
            
            
               C 189/23
            
         
      Жалба, подадена на 29 март 2021 г. — Autorità di sistema portuale del Mare Ligure occidentale и др./Комисия
      (Дело T-166/21)
      (2021/C 189/26)
      Език на производството: италиански
      
         Страни
      
      
         Жалбоподател: Autorità di sistema portuale del Mare Ligure occidentale и други 15 жалбоподатели (представители: F. Munari, I. Perego, G. Roberti, S. Zunarelli, avvocati)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени членове 1, 2, 3 и 4 от Решението на Комисията;
               
            
                  —
               
               
                  да осъди Комисията да заплати съдебните разноски.
               
            
         Основания и основни доводи
      
      Настоящата жалба е насочена срещу решението на Комисията от 4 декември 2020 г. № C(2020) 8498 окончателен относно схемата за помощи SA.38399 2019/C (ex 2018/E), приведена в изпълнение от Италия — Данъчно облагане на пристанищата в Италия.
      Решението квалифицира като държавна помощ освобождаването от корпоративен данък, от което се ползват пристанищните власти в Италия.
      Жалбоподателят изтъква следните основания в подкрепа на жалбата.
      
                  1.
               
               
                  Решението е неправилно и едновременно с това нарушава член 107, параграф 1 ДФЕС в частта, в която се твърди, че пристанищните органи извършвали икономическа дейност при условията, посочени от Комисията. В това отношение се поддържа, че Комисията неправилно приела, че може да пренесе критериите, съставени от административната и съдебната практика във връзка с пристанищата на други държави членки, към други видове инфраструктури в нарушение и на общите принципи на равнопоставеност и добра администрация.
               
            
                  2.
               
               
                  Решението е неправилно и нарушава член 107, параграф 1 ДФЕС в частта, в която Комисията изопачава доводите, изтъкнати от Италия относно несъществуването на пазар, тъй като става въпрос за сектор, който не е отворен за конкуренцията по избор на националния законодател.
               
            
                  3.
               
               
                  Комисията е нарушила и член 345 ДФЕС, членове 3, 7 и 121 ДФЕС, както и множество принципи на правото на ЕС, като се има предвид, че Договорът допуска правото на държавите членки да запазят публичната собственост върху пристанищните имоти и инфраструктури и да предоставят и поверят регулирането и управлението им изключително на субдържавни образувания като пристанищните власти
               
            
                  4.
               
               
                  Решението е неправилно и нарушава член 107, параграф 1 ДФЕС, доколкото:
                  
                              —
                           
                           
                              приема, че е налице трансфер на държавни ресурси;
                           
                        
                              —
                           
                           
                              приема, че режимът на облагане на пристанищните власти е селективен; и
                           
                        
                              —
                           
                           
                              приема, че съществуващият режим на облагане на италианските пристанища може да измени конкуренцията и търговията между държавите членки.
                           
                        
            
                  5.
               
               
                  Решението е опорочено и от липса на разследване и мотиви.